Slaagpunt gaan standaarde kelder | Netwerk24
Slaagpunt gaan standaarde kelder
Deur Leon Coetzee, Oudtshoorn 23 Januarie 2020 00:00
Ek het pas die jaareindrapport van ’n gr. 10-leerling aan die Hoër­skool Gugulesizwe in Scottburgh, KwaZulu-Natal, in ongeloof bekyk.
Hy het ’n gemiddelde van 25,28% behaal vir die sewe vakke wat hy in gr. 10 gehad het. Vir vyf vakke, ingesluit sy huistaal, het hy onder 30% gekry.
Nou wonder ek maar net wat is die perk waarvolgens ’n leerling dan die eksamen sal druip. En is dít die standaard by alle staatskole in die land?
Ek wonder net wat gaan van standaarde in Suid-Afrika word as leerlinge met sulke lae punte kan slaag.
Meer oor: Mystem | Matrieks | Brief